open-index/open-wikipedia-markdown huggingface dataset:
ละอองดาว (ภาพยนตร์)

**ละอองดาว** เป็นภาพยนตร์ไทยแนวจินตนิยม ชีวิต ขนาด 16 มม. พากย์สด ปี พ.ศ. 2507 ที่สร้างจากนวนิยายชื่อเดียวกันของพนมเทียน ศิลปินแห่งชาติ สาขาวรรณศิลป์ ประจำปี 2540 ผู้ล่วงลับ สร้างโดยบริษัทภาพยนตร์สหนาวีไทย กำกับโดยส.อาสนจินดา นำแสดงโดยสมบัติ เมทะนี และพิศมัย วิไลศักดิ์

## เรื่องย่อ
กรกฎ เบญจรงค์ (สมบัติ เมทะนี) ชายหนุ่มผู้เติบโตและศึกษาอยู่ที่อเมริกา เดินทางกลับเมืองไทยทันทีหลังได้รับข่าวการเสียชีวิตของ ดร.ไกร (พันคำ) ผู้เป็นบิดา ต่อมา ขุนอรรถวาที ทนายประจำตระกูล ได้แจ้งเงื่อนไขในพินัยกรรมว่า กรกฎจะได้รับมรดกทั้งหมด ก็ต่อเมื่อแต่งงานกับ ละอองดาว (พิศมัย วิไลศักดิ์) หญิงสาวซึ่งดร.ไกรรับมาเลี้ยงดูในฐานะบุตรบุญธรรม

กรกฎไม่อาจยอมรับเงื่อนไขดังกล่าวได้ เพราะเขามี ผดาชไม (กิ่งดาว ดารณี) นักร้องสาวสังคมจัดเป็นแฟนอยู่แล้ว อีกทั้งความทรงจำในอดีตที่มีต่อละอองดาวยังเป็นเพียงเด็กหญิงมอมแมม จึงเชื่อว่าเธอหวังในสมบัติ และเป็นต้นเหตุให้บิดาเขียนพินัยกรรมประหลาดนี้ขึ้น พินัยกรรมยังระบุว่า หากครบหนึ่งปีละอองดาวเป็นฝ่ายปฏิเสธการแต่งงาน หรือแต่งงานกับผู้อื่น เงื่อนไขจะเป็นโมฆะและกรกฎจะได้รับมรดกทั้งหมด

ด้วยเหตุนี้ กรกฎจึงวางแผนให้ ธัชชัย (ประจวบ ฤกษ์ยามดี) เพื่อนสนิทซึ่งเป็นทนายความเข้ามาจีบละอองดาวแทน แต่เมื่อกรกฎได้พบเธออีกครั้ง เขากลับตะลึงกับความงดงามของละอองดาวแม้ในใจจะเริ่มหวั่นไหว แต่ด้วยทิฐิ เขากลับกล่าวหาว่าเธอโลภและยืนยันว่าจะไม่แต่งงานกับเธอ ละอองดาวซึ่งไม่เคยรู้เรื่องพินัยกรรมมาก่อน รู้สึกสับสนแต่ก็ยอมถอยออกมาอย่างมีศักดิ์ศรี

ละอองดาวไปสมัครงานที่วังนภดลของ พระองค์เจ้าพราวนภางค์ (กัณฑรีย์ นาคประภา) และเป็นที่เอ็นดูของทุกคน รวมถึง เจ้าคำอินทร์ (รุจน์ รณภพ) และ ท่านชายสดายุ (อดุลย์ ดุลยรัตน์) ซึ่งเข้ามาใกล้ชิดเธอ ทำให้กรกฎเกิดความหึงหวงโดยไม่รู้ตัว แม้พยายามปฏิเสธความรู้สึก แต่ยิ่งเห็นเธอมีคนสนใจมากเท่าไร เขาก็ยิ่งเจ็บปวดมากขึ้น

ความเข้าใจผิด ความหึงหวง และการกลั่นแกล้งจากผดาชไม ทำให้ความสัมพันธ์ของกรกฎและละอองดาวเต็มไปด้วยอุปสรรค กรกฎจมอยู่กับความทุกข์จนติดสุรา ขณะที่ละอองดาวยังคงคอยดูแลเขาอย่างเงียบ ๆ จนเหตุร้ายครั้งใหญ่เกิดขึ้น เมื่อละอองดาวถูกยิงจนบาดเจ็บ และความจริงเกี่ยวกับผดาชไมถูกเปิดโปง

ในที่สุด จดหมายและสร้อยล็อกเกตที่ดร.ไกรฝากไว้ได้เปิดเผยความจริงว่าละอองดาวคือหลานสาวของพระองค์เจ้าพราวนภางค์ เมื่อกรกฎรู้ความจริง เขากลับรู้สึกว่าตนไม่คู่ควร จึงตัดสินใจสละสมบัติทั้งหมดและออกบวช

เมื่อรู้ว่าหัวใจตนเองไม่อาจขาดกรกฎได้ ละอองดาวจึงรีบตามไปยังวัด และทั้งสองได้ปรับความเข้าใจกันในที่สุด ความรักที่ผ่านการพิสูจน์ด้วยความเสียสละ จึงได้เริ่มต้นขึ้นอย่างแท้จริง

## นักแสดง

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2507
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์รักชีวิตไทย
หมวดหมู่:ภาพยนตร์โดยภาพยนตร์สหนาวีไทย
หมวดหมู่:ภาพยนตร์ที่กำกับโดย ส. อาสนจินดา
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ภาษาไทยในคริสต์ทศวรรษ 1960
มาติกา

**มาติกา** (อ่านว่า มาดติกา) แปลว่า *หัวข้อ, แม่บท*

**มาติกา** หมายถึงพระบาลีที่เป็นหัวข้อ เป็นแม่บท เรียกว่า **บทมาติกา**

เรียกการที่พระสงฆ์สวดพระบาลีเฉพาะหัวข้อธรรมในพระอภิธรรมปิฎก ซึ่งขึ้นต้นด้วยบทว่า กุสลา ธัมมา อกุสลา ธัมมา ในงานที่เกี่ยวกับศพว่า **สวดมาติกา**

**มาติกา** คำนี้ในงานเผาศพจะใช้คู่กับคำว่า **บังสุกุล** เป็น **มาติกา บังสุกุล** กล่าวคือพระสงฆ์จะสวดมาติกาก่อนแล้วบังสุกุลต่อกันไป เช่นที่เขียนในบัตรเชิญงานศพว่า

"*14.00 น. พระสงฆ์มาติกา บังสุกุล*"

**ธัมมะสังคิณีมาติกา**
กุสะลา ธัมมา อะกุสะลา ธัมมา อัพยากะตา ธัมมา ฯ  สุขายะ เวทะนายะ สัมปะยุตตา ธัมมา 
ทุกขายะ เวทะนายะ   สัมปะยุตตา ธัมมา อะทุกขะมะสุขายะ เวทะนายะ สัมปะยุตตา ธัมมา ฯ
วิปากา ธัมมา วิปากะธัมมะธัมมา เนวะวิปากะนะวิปากะ ธัมมะธัมมา ฯ
อุปาทินนุปาทานิยา ธัมมา อะนุปาทินนุ ปาทานิ ยา ธัมมา อะนุปาทินนานุปาทานิยา ธัมมา ฯ
สังกิลิฏฐะสังกิเลสิกา ธัมมา อะสังกิลิฏฐะสังกิเลสิกา ธัมมา อะสังกิลิฏฐาสังกิเลสิกา ธัมมา ฯ
สะวิตักกะสะวิจารา ธัมมา อะวิตักกะวิจาระมัตตา ธัมมา อะวิตักกาวิจารา ธัมมา ฯ
ปีติ สะหะคะตา ธัมมา สุขะสะหะคะตา ธัมมา อุ เปกขา สะหะคะตา ธัมมา ฯ
ทัสสะเนนะ ปะหาตัพพา ธัมมา ภาวะนายะ ปะหาตัพพา ธัมมา 
เนวะทัสสะเนนะ นะภาวะนายะ ปะหาตัพพา ธัมมา ฯ
ทัสสะเนนะ ปะหาตั พพะเหตุกา ธัมมา ภาวะนายะ ปะหาตัพพะเหตุ กา ธัมมา 
เนวะทัสสะเนนะ นะภาวะนายะ ปะหาตัพพะเหตุกา ธัมมา ฯ
อาจะยะคามิโน ธัมมา อะปะจะยะคามิโน ธัมมา เนวาจะยะคามิโน นาปะจะยะคามิโน ธัมมา ฯ
เสกขา ธัมมา อะเสกขา ธัมมา เนวะเสกขานาเสกขา ธัมมา ฯ ปะริตตา ธัมมา มะหัคคะตา ธัมมา         
อัปปะมาณา ธัมมา ฯ  ปะริ ตตารัมมะณา ธัมมา มะหั คคะตารัมมะณา ธัมมา
อัปปะมาณารัมมะณา ธัมมา ฯ หีนา ธัมมา มัชฌิมา ธัมมา ปะณีตา ธัมมา ฯ มิจฉัตตะนิยะตา ธัมมา     
สัมมัตตะนิยะตา ธัมมา อะนิยะตา ธัมมา ฯ มัคคารั มมะณา ธัมมา มัคคะเหตุกา ธัมมา                 
มัคคาธิปะติ โน ธัมมา ฯ  อุปปันนา ธัมมา อะนุปปันนา ธัมมา อุปปาทิโน ธัมมา ฯ
อะตีตา ธัมมา อะนาคะตา ธัมมา ปัจจุปปันนา ธัมมา ฯ อะตี ตารัมมะณา ธัมมา                        
อะนาคะตา รัมมะณา ธัมมา ปัจจุปปันนารัมมะณา ธัมมา ฯ
อัชฌัตตา ธัมมา พะหิทธา ธัมมา อัชฌัตตะพะหิทธา ธัมมา ฯ
อัชฌัตตารั มมะณา ธั มมา พะหิทธารัมมะณา ธัมมา อัชฌัตตะพะหิทธารัมมะณา ธัมมา ฯ
สะนิทัสสะนะสัปปะฏิฆา ธัมมา อะนิทั สสะนะสัปปะฏิฆา ธัมมา อะนิทัสสะนาปปะฏิฆา ธัมมา ฯ

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
แผนที่

[thumbnail|[แผนที่โลก: ตัวอย่างการแสดงลักษณะทางกายภาพของโลกที่ออกมาเป็นระนาบสองมิติ]]
**แผนที่** คือ รูปภาพอย่างง่ายซึ่งจำลองบริเวณบริเวณหนึ่ง และมีการแสดงความสัมพันธ์ระหว่างองค์ประกอบต่าง ๆ เช่น วัตถุ หรือบริเวณย่อย ๆ ที่อยู่ในบริเวณนั้น แผนที่มักเป็นรูปสองมิติซึ่งแสดงระยะห่างระหว่างจุดสองจุดในบริเวณใดบริเวณหนึ่งได้อย่างถูกต้องตามหลักเรขาคณิต ยกตัวอย่างเช่น แผนที่ทางภูมิศาสตร์ นอกจากนี้เรายังสามารถวาดแผนที่แสดงคุณสมบัติของบริเวณต่าง ๆ บนพื้นโลก เช่น ความหนาแน่นของประชากร ความสูงของพื้นที่ ดัชนีการพัฒนาของมนุษย์ในแต่ละประเทศ เป็นต้น

## องค์ประกอบ
องค์ประกอบของแผนที่ สามารถแบ่งออกได้เป็น 2 ประเภทใหญ่ ๆ ได้แก่ สิ่งที่เกิดขึ้นเองตามธรรมชาติ เช่น ภูมิประเทศแบบต่าง ๆ ป่าไม้ ปริมาณน้ำฝน และสิ่งที่มนุษย์สร้างขึ้น เช่น ที่ตั้งของเมือง เส้นทางคมนาคม พื้นที่เพาะปลูก โดยมีองค์ประกอบที่สำคัญ 
#*ชื่อแผนที่* เป็นสิ่งที่มีความจำเป็นสำหรับให้ผู้ใช้ได้ทราบว่าเป็นแผนที่เรื่องอะไร แสดงรายละเอียดอะไรบ้าง เพื่อให้ผู้ใช้ใช้ได้อย่างถูกต้อง และตรงความต้องการ โดยปกติชื่อแผนที่จะมีคำอธิบายเพิ่มเติมแสดงไว้ด้วย เช่น แผนที่ประเทศไทยแสดงเนื้อที่ป่าไม้ แผนที่ประเทศไทยแสดงการแบ่งภาคและเขตจังหวัดเป็นต้น
#*ขอบระวาง* แผนที่ทุกชนิดจะมีขอบระวาง ซึ่งเป็นขอบเขตของพื้นที่ในภูมิประเทศที่แสดงบนแผนที่แผ่นนั้น มักจะแสดงด้วยเส้นขนานเพื่อแสดงตำแหน่งละติจูดกับเส้นเมริเดียนเพื่อแสดง ตำแหน่งลองจิจูด และจะแสดงตัวเลขเพื่อบอกค่าพิกัดภูมิศาสตร์ของตำแหน่งต่าง ๆ
#*ทิศทาง* มีความสำคัญต่อการค้นหาตำแหน่งที่ตั้งของสิ่งต่าง ๆ โดยในสมัยโบราณใช้วิธีดูทิศทางตามการขึ้นและตกของดวงอาทิตย์ในเวลากลางวัน และการดูทิศทางของดาวเหนือในเวลากลางคืน ต่อมามีการประดิษฐ์เข็มทิศ ซึ่งเป็นเครื่องมือช่วยในการหาทิศขึ้น เนื่องจากเข็มของเข็มทิศจะชี้ไปทางทิศเหนือตลอดเวลา การใช้ทิศทางในแผนที่ประกอบกับเข็มทิศ หรือการสังเกตดวงอาทิตย์และดาวเหนือจึงช่วยให้เราสามารถเดินทางไปยังสถานที่ ที่เราต้องการได้ ในแผนที่จะต้องมีภาพเข็มทิศหรือลูกศรชี้ไปทางทิศเหนือเสมอ ถ้าหากแผนที่ใดไม่ได้กำหนดภาพเข็มทิศหรือลูกศรไว้ ก็ให้เข้าใจว่าด้านบนของแผนที่คือทิศเหนือ
#*สัญลักษณ์* เป็นเครื่องหมายที่ใช้แทนสิ่งต่าง ๆ ในภูมิประเทศจริง เพื่อช่วยให้ผู้ใช้สามารถอ่านและแปลความหมายจากแผนที่ได้อย่างถูกต้อง ทั้งนี้ในแผนที่จะต้องมีคำอธิบายสัญลักษณ์ประกอบไว้ด้วยเสมอ
#*มาตราส่วน*
#ละติจูด
#ลองจิจูด
#สัญลักษณ์

## ประเภท
แผนที่สามารถแบ่งออกตามลักษณะการแสดงผล เช่น
* แผนที่กายภาพ เป็นแผนที่แสดงลักษณะทางภูมิศาสตร์เป็นหลัก
* แผนที่รัฐกิจ เป็นแผนที่เน้นการแสดงเขตการปกครองเป็นหลัก
* แผนที่เศรษฐกิจ แสดงเขตอุตสาหกรรม การเกษตร การประมง และทรัพยากรธรรมชาติ
* แผนที่ธรณีวิทยา (geologic map) แผนที่แสดงชั้นหินต่าง ๆ และลักษณะทางธรณีวิทยาอื่น ๆ
* แผนที่เฉพาะเรื่อง (thematic map) แสดงที่ตั้งของสิ่งหนึ่งสิ่งใดหรือกลุ่มใดเป็นการเฉพาะ เช่น แผนที่แสดงสถานที่ท่องเที่ยว แผนที่แสดงที่ตั้งบริษัท ห้าง ร้าน เป็นต้น
* แผนที่เล่ม (atlas) เป็นการรวบรวมแผนที่ชนิดต่าง ๆ มาไว้ในเล่มเดียวกัน

## อ้างอิง

## ดูเพิ่ม
* แผนที่ประเทศไทย
* แผนที่โลก
* ระบบสารสนเทศภูมิศาสตร์
* แผนที่โลกแห่งแฮรฟอร์ด

## แหล่งข้อมูลอื่น
* กรมแผนที่ทหาร
* แผนที่ประเทศไทยโดย longdo.com
* แผนที่ประเทศไทยโดย Google
* แผนที่ประเทศไทยโดย Siam Map Info
* แผนที่เส้นทางท่องเที่ยวจังหวัดสงขลา โดย khemtid.com
 

หมวดหมู่:แผนที่
หมวดหมู่:ภูมิมาตรศาสตร์
หมวดหมู่:ภูมิศาสตร์
บังสุกุล

**บังสุกุล** แปลว่า *ฝั่งแห่งฝุ่น, กองฝุ่น, คลุกฝุ่น, เปื้อนฝุ่น* เป็นคำใช้เรียกผ้าที่ภิกษุชักจากศพ หรือผ้าที่ทอดไว้หน้าศพ หรือผ้าที่ทอดไว้บนด้ายสายสิญจน์ หรือผ้าภูษาโยงที่ต่อมาจากศพด้วยการพิจารณากรรมฐานว่า **ผ้าบังสุกุล** โดยเรียกกริยาที่พระชักผ้าหรือพิจารณาผ้าเช่นนั้นว่า **ชักผ้าบังสุกุล** หรือ **พิจารณาผ้าบังสุกุล**

คำว่า "บังสุกุล" นั้น มาจากคำภาษาบาลีว่า ปํสุ (อ่านว่า ปัง-สุ) แปลว่า ฝุ่น และคำว่า กูล (อ่านว่า กู-ละ) แปลว่า เปื้อน, คลุก สมาสคำทั้งสองเข้าด้วยบทวิเคราะห์เป็น ปํสุกูล (อ่านว่า ปัง-สุ-กู-ละ) แปลว่า ผ้าที่เปื้อนฝุ่น  เมื่อมาเป็นคำไทย เปลี่ยน "ปอ ปลา" เป็น "บอ ใบไม้" รัสสะ "สระ อู" ให้สั้นลง เป็น "อุ" และปรับเสียงเป็นรูปแบบภาษาไทยที่มีตัวสะกด เป็น บังสุกุล อ่านว่า บัง-สุ-กุน  ดังนั้นคำว่า "บังสุกุล" จึงต้องเขียนว่า บังสุกุล เท่านั้น ไม่สามารถเขียนเป็นอย่างอื่นได้ หากเขียนเป็น บังสกุล ถือเป็นคำที่เขียนผิด อันเกิดจากการเทียบเคียงผิดกับคำว่า สกุล ที่หมายถึง ตระกูลวงศ์

ในสมัยพุทธกาลภิกษุต้องแสวงหาผ้าที่เขาทิ้งแล้วจากกองขยะหรือจากป่าช้ามาทำจีวรใช้ ผ้าเหล่านั้นส่วนใหญ่จะเปื้อนฝุ่นหรือสกปรก จึงเรียกว่าบังสุกุล

## ประวัติ
ในสมัยพุทธกาล พระพุทธเจ้าไม่อนุญาตให้พระภิกษุรับผ้านุ่งห่มจากฆราวาส แต่ให้พระภิกษุเก็บผ้าบังสุกุลหรือผ้าที่เขาทิ้งไว้ตามร้านตลาดหรือผ้าห่อศพที่ไม่มีผู้ใดปรารถนา เพราะสกปรก  มาซักล้างให้สะอาด แล้วเก็บไว้เพื่อนำมาตัดเย็บเป็นผ้าผืนใดผืนหนึ่งที่ชำรุดเช่น ผ้านุ่งหรืออันตรวาสกหรือผ้าสบง ผ้าห่มหรือผ้าจีวรหรือผ้าอุตตราสงค์ หรือผ้าห่มซ้อนหรือสังฆาฎิ ในเวลาที่เหมาะสมต่อไป

ต่อมา จึงมีพระบรมพุทธานุญาตให้รับผ้าจากฆราวาสได้ เพื่อเจริญศรัทธาของอุบาสกอุบาสิกาผู้เลื่อมใส และบรรเทาความยากลำบากของพระภิกษุสงฆ์ในการแสวงหาผ้าอีกทางหนึ่งด้วย

## อ้างอิง

* 

## ดูเพิ่ม
* มาติกา
* ผ้าป่า

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
กาญจนา นาคนันทน์

**กาญจนา นาคนันทน์** เป็นนามปากกาของ **นงไฉน ปริญญาธวัช** (สกุลเดิม: นาคามดี; 9 พฤษภาคม พ.ศ. 2464 – 30 พฤษภาคม พ.ศ. 2557) ศิลปินแห่งชาติ สาขาวรรณศิลป์ (นวนิยายและเรื่องสั้น) พ.ศ. 2555 นักเขียนเจ้าของผลงาน *[[ผู้ใหญ่ลีกับนางมา]]*, *[[ธรณีนี่นี้ใครครอง]]* และ *[[ผู้กองยอดรัก]]* เป็นต้น

## ประวัติ
นงไฉน ปริญญาธวัช (สกุลเดิม: นาคามดี) เกิดเมื่อวันที่ 9 พฤษภาคม พ.ศ. 2464 ที่ตำบลผักปัง อำเภอภูเขียว จังหวัดชัยภูมิ เป็นบุตรสาวของรองอำมาตย์ตรี มนู นาคามดี หรือ หนู นาคามดี ผู้อำนวยการโรงเรียนชัยภูมิภักดีชุมพลคนที่ 6 และนางแหวน นาคามดี 

นงไฉน สำเร็จการศึกษาจากโรงเรียนฝึกหัดครูมัธยม และปริญญาตรีด้านกฎหมายจากมหาวิทยาลัยธรรมศาสตร์ และเป็นอดีตอาจารย์คณะอักษรศาสตร์ จุฬาลงกรณ์มหาวิทยาลัย

เริ่มพิมพ์งานประพันธ์ในหนังสือ *"นครสาร"* เป็นครั้งแรกเมื่อ พ.ศ. 2489 มีความชำนาญในการเขียนนวนิยาย บทความ สารคดี เรื่องสั้น และบทกวี มีความสามารถเขียนหนังสือได้หลายแนวหลายประเภท มีผลงานการประพันธ์หลายประเภทอย่างต่อเนื่อง ปัจจุบันมีเรื่องยาวประมาณ 50 เรื่อง และ เรื่องสั้นอีกกว่า 100 เรื่อง และได้รับรางวัลศิลปินแห่งชาติ สาขาวรรณศิลป์ (นวนิยายและเรื่องสั้น)  พ.ศ. 2555

## มรณกรรม
นงไฉน ปริญญาธวัช ถึงแก่อนิจกรรมอย่างสงบ ณ บ้านพักส่วนตัวในตำบลทรายขาว อำเภอสอยดาว จังหวัดจันทบุรี ศพตั้งบำเพ็ญกุศล ณ วัดปะตงวนาราม ตำบลปะตง อำเภอสอยดาว จังหวัดจันทบุรี เป็นระยะเวลา 7 คืน ตั้งแต่วันที่ 30 พฤษภาคม ถึง 5 มิถุนายน พ.ศ. 2557 เวลา 19.00 น.

## ผลงาน
;ผลงานสารคดี
# คุณป้าท่องโลก
# พระพี่นางสุพรรณกัลยาณี

;ผลงานวรรณกรรมเยาวชน

# นิทานคุณย่า (แปลจากนิทานรัสเซีย)
# เขาชื่อเดช
# สามดรุณ (ได้รับรางวัลงานวันสัปดาห์หนังสือแห่งชาติ ของกระทรวงศึกษาธิการ พ.ศ. 2521)
# หนูชอบเชียงเมี่ยง
# โลกกว้าง
# บ้านหนูอยู่หาดเสี้ยว (ได้รับรางวัลหนังสือเด็กเยาวชนบัวหลวง พ.ศ. 2521)
# แม่ - ไต้ฝุ่นมาแล้ว (พายุเกย์ พ.ศ. 2519)
# ผมชื่อไอ้จุก

;ผลงานชุดพุทธศาสนา และจริยธรรม
# พี่ชาย
# หนูน้อยกลอยใจ

;ผลงานนวนิยาย

* เธอเป็นเพียงแหวนพลอย
* กุ้งนาง
* เกวลีสอยดาว
* โขมยที่รัก
* จุดหมายปลายทางของการดา
* คนึงนิจ
* แค่ขอบฟ้า
* ชื่นชีวานาวี
* ทาง(ห)ลวง
* ธรณีนี่นี้ใครครอง(ได้รับรางวัลงานวันสัปดาห์หนังสือแห่งชาติ ของกระทรวงศึกษาธิการ พ.ศ. 2518)
* ผู้กองยอดรัก
* ยอดรักผู้กอง
* ผู้กองอยู่ไหน
* ผู้ใหญ่ลีกับนางมา (เป็นหนังสือที่กระทรวงศึกษาธิการกำหนดให้เป็นหนังสืออ่านนอกเวลา สำหรับชั้นมัธยมศึกษาตอนปลายหลายปีมาแล้ว)
* เบญจวรรณ (นวนิยายเรื่องแรก)
* บ่วงโลกีย์
* บุญส่ง
* ไปรษณีย์ทำหล่น
* หัวใจที่เบ่งบานด้วยความรัก
* สาวใช้คนใหม่
* รักต้องซ่อน
* วิมานดิน
* กาญจนาสารภาพ  (โลกนวนิยาย)

## เครื่องราชอิสริยาภรณ์

## อ้างอิง

หมวดหมู่:นักเขียนชาวไทย
หมวดหมู่:บุคคลจากอำเภอภูเขียว
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลจากอำเภอสอยดาว
หมวดหมู่:ศิลปินแห่งชาติสาขาวรรณศิลป์
หมวดหมู่:นามปากกา
หมวดหมู่:บูรพศิลปินสาขาวรรณศิลป์
มุกตะดา อัศศ็อดร์

**[[ซัยยิด]]มุกตะดา บิน [[มุฮัมมัด อัศศ็อดร์]]** (; เกิดวันที่ 4 สิงหาคม ค.ศ. 1974) เป็นนักวิชาการ นักการเมือง และผู้นำทหารชาวอิรักนิกายชีอะฮ์ เขาเป็นผู้นำของขบวนการศ็อดร์และซะรอยาลอิสลาม กองกำลังชีอะฮ์ที่ปฏิรูปจากกองทัพมะฮ์ดี กองทหารอาสาที่เขาเคยนำทัพตอนที่สหรัฐยังอยู่ในประเทศอิรัก ในวันที่ 7 ธันวาคม ค.ศ. 2019 มีโดรนทหารโจมตีที่อัศศ็อดร์

## อ้างอิง

## อ่านเพิ่ม
* Irena L. Sargsyan & Andrew Bennett. 2016. "Discursive Emotional Appeals in Sustaining Violent Social Movements in Iraq, 2003–11." ''Security Studies''

## แหล่งข้อมูลอื่น

* How Moqtada al-Sadr Won in Basra

หมวดหมู่:บุคคลจากนาจาฟ
หมวดหมู่:มุสลิมนิกายชีอะฮ์
หมวดหมู่:ชีอะฮ์สิบสองอิหม่าม
หมวดหมู่:ชาวอิรักเชื้อสายเลบานอน
หมวดหมู่:ผู้นำศาสนาชาวอิรัก
101

**101** (**หนึ่งร้อยเอ็ด**) เป็นจำนวนธรรมชาติที่อยู่ถัดจาก 100 และอยู่ก่อนหน้า 102

## คำเติมนำหน้า
* ภาษากรีก - 
* ภาษาละติน - 

## ความหมาย
* 101 เป็นเลขอะตอมของ เมนเดลีเวียม
* ซอยที่ 101 ของถนนสุขุมวิท มีอีกชื่อว่า ซอยปุณณวิถี

## ในทางคณิตศาสตร์

## ดูเพิ่ม
* ร้อยเอ็ด (แก้ความกำกวม)

หมวดหมู่:จำนวนเต็ม
วัดใหญ่สุวรรณารามวรวิหาร

**วัดใหญ่สุวรรณาราม** เดิมชื่อว่า "วัดน้อยปักษ์ใต้"  เป็นพระอารามหลวงชั้นตรี ชนิดวรวิหาร ตั้งอยู่ที่ตำบลท่าราบ อำเภอเมืองเพชรบุรี จังหวัดเพชรบุรี วัดได้รับการปฏิสังขรณ์ที่สำคัญในสมัยรัชกาลที่ 4 

## เสนาสนะ
อาคารสำคัญได้แก่

# พระอุโบสถเป็นศิลปะอยุธยา มีภาพทวารบาล จิตรกรรมภาพเทพชุมนุมเรียงรายกัน 5 ชั้น จุดเด่นคือภาพยักษ์และอมนุษย์ทั้งหลายเป็นหน้าเนื้อ ไม่ใช่การวาดเหมือนสวมหัวโขนโดยทั่วไป พระประธานเป็นพระพุทธรูปปูนปั้นปางมารวิชัยรูปหล่อพระสังฆราชแตงโม หน้าบันเป็นงานรูปปั้นสมัยอยุธยาตอนปลายที่งามพลิ้วราวมีชีวิต วิหารคต
# ศาลาการเปรียญ วัดใหญ่สุวรรณารามเป็นสถาปัตยกรรม-ศิลปกรรมยุคอยุธยาตอนปลาย สร้างด้วยไม้ผนังเป็นฝาปะกน ลงรักปิดทอง แต่การบูรณะผิดพลาดทำให้ถูกทาทับด้วยสีแดงทั้งหลัง เครื่องหลังคาเป็นโครงประดุชนิดมีจันทันต่อ มุงด้วยกระเบื้องกาบูแต่ด้วยการบูรณะที่ไม่ถูกต้องจึงมีการเทปูนตำ(ปูนโบราณ)ลงฉาบทั้งผืนหลังคา แต่ปูนตำเป็นปูนที่ใช้กะดาษฟางเป็นส่วนผสมจึงทำให้อมความชื้นและมีตะไคร่ขึ้นจับหลังคา  ศาลาการเปรียญเดิมเป็นของเจ้าฟ้าพระขวัญ ตำหนัก ต่อมาพระสรรเพชญ์ที่ 8 หรือพระเจ้าเสือ รื้อมาถวายพระสังฆราชแตงโมโดยมีบานประตูแกะสลักที่งดงามและมีความสำคัญในเชิงประวัติศาสตร์และศิลปกรรมนั่นคือเป็นศิลปกรรมสมัยอยุธยาตอนปลาย และที่บานประตูมีหลัก มีรอยแผลบนประตู ทำให้มีประตูแตก ชำรุดถาวร เรียกรอยพม่าฟัน แต่นักวิชาการให้ความเห็นว่า น่าจะเป็นการทำลายประตูตั้งแต่ครั้งรื้อตำหนักถวายสมเด็จเจ้าแตงโม (พระสุวรรณมุณี) พระสังฆราช เกี่ยวเนื่องกับเรื่องวิญญานเจ้าฟ้าพระขวัญ เจ้าของตำหนักเดิม ที่ถูกพระเจ้าเสือสำเร็จโทษด้วยท่อนจันทน์ เมื่อครั้งสมเด็จพระเพทราชาประชวรใกล้สวรรคต
# หอเก็บพระไตรปิฏก เป็นอาคารไม้ผนังฝาปะกน รองรับด้วยเสาไม้ 3 เสา จากแนวคิดที่ว่า พระไตรปิฎก ประกอบด้วย 3 ปิฎกคือ พระธรรมปิฏก พระไตรปิฏก และพระสุตันตปิฎก

## คลังภาพ

ไฟล์:วัดใหญ่สุวรรณารามถ่ายจากสนามหญ้า.jpg|วัดใหญ่สุวรรณาราม
ไฟล์:ภายในพระอุโบสถ วัดใหญ่สุวรรณารามวรวิหาร.jpg|ภายในพระอุโบสถ
ไฟล์:ศาลาการเปรียญ วัดใหญ่สุวรรณารามวรวิหาร ทิศตะวันตก.jpg|ศาลาการเปรียญ
ไฟล์:ศาลาการเปรียญวัดใหญ่สุวรรณาราม.jpg|ศาลาการเปรียญ
ไฟล์:ประตูศาลาการเปรียญ วัดใหญ่สุวรรณารามวรวิหาร.jpg|ประตูศาลาการเปรียญ
ไฟล์:บุษบกแว่นฟ้าในศาลาการเปรียญวัดใหญ่สุวรรณาราม.jpg|บุษบกแว่นฟ้า
ไฟล์:สมเด็จพระสังฆราชแตงโม.jpg|รูปปั้นสมเด็จพระสังฆราชแตงโม
ไฟล์:พระพุทธรูป 6 นิ้ว.jpg|พระพุทธรูป 6 นิ้ว
ไฟล์:นิ้วพระบาท 6 นิ้ว.jpg|นิ้วพระบาท 6 นิ้ว
ไฟล์:ภาพเทพชุมนุมวัดใหญ่สุวรรณาราม.jpg|ภาพเทพชุมนุม
ไฟล์:ภาพเทพชุมนุมสองชั้น.jpg|ภาพเทพชุมนุม
ไฟล์:เทพและฤษีชุมนุม.jpg|ภาพฤษีและยักษ์
ไฟล์:หน้าบันพระอุโบสถวัดใหญ่สุวรรณาราม.jpg|หน้าบันพระอุโบสถ


## อ้างอิง

หใญ่สุวรรณาราม
ใหญ่สุวรรณาราม
หมวดหมู่:โบราณสถานในจังหวัดเพชรบุรี
รายพระนามคู่อภิเษกสมรสในพระมหากษัตริย์อังกฤษ

[150px|thumb|พระนาง[แอนน์แห่งเดนมาร์ก สมเด็จพระราชินีแห่งอังกฤษ พระมเหสีในพระเจ้าเจมส์ที่ 1 เป็นสมเด็จพระราชินีของทั้งประเทศอังกฤษและสกอตแลนด์เป็นพระองค์แรก]]

พระมหากษัตริย์อังกฤษส่วนใหญ่เป็นสมเด็จพระราชาธิบดี คู่อภิเษกสมรสจึงได้รับอิสสริยยศเป็น "สมเด็จพระราชินี" หากพระมหากษัตริย์เป็นสมเด็จพระราชินีนาถ พระราชสวามีของพระนางจะได้รับพระอิสริยยศอื่น ๆ ตามแต่จะพระราชทาน เมื่อราชอาณาจักรอังกฤษถูกผนวกเข้ากับราชอาณาจักรสกอตแลนด์ กลายเป็น "ราชอาณาจักรบริเตนใหญ่" ในปี ค.ศ. 1707 อิสริยยศ "คู่อภิเษกสมรสในพระมหากษัตริย์อังกฤษ" จึงเป็นอันสิ้นสุดลง

## คู่อภิเษกสมรสในพระมหากษัตริย์อังกฤษ
### [[ราชวงศ์เวสเซกซ์]]

### ราชวงศ์เดนมาร์ก

### [[ราชวงศ์เวสเซกซ์]] (ฟื้นฟูครั้งที่ 1)

## ราชวงศ์เดนมาร์ก (ฟื้นฟู)
{| width=90% class="wikitable" style="text-align:center;"

## [[ราชวงศ์นอร์มัน]]

## ดูเพิ่ม
* รายพระนามคู่อภิเษกสมรสในพระมหากษัตริย์สหราชอาณาจักร
* รายพระนามพระมหากษัตริย์อังกฤษ
* พระราชพิธีบรมราชาภิเษกพระมหากษัตริย์แห่งสหราชอาณาจักร (เวลาและสถานที่)
* เจ้าชายแห่งเวลส์
* เจ้าหญิงแห่งเวลส์

## อ้างอิง
* www.royalty.nu
* สะกดตามหนังสือ **ราชินีอังกฤษ อำนาจหลังราชบัลลังก์** โดย Petronelle Cook จิตพะงา วาระศิริ แปล (ยกเว้นบางบทความที่มีผู้เขียนไว้แล้ว จะใช้ตามนั้น)

## เชิงอรรถ

*
อ
อ
เอเชียนเกมส์ 1982

**เอเชียนเกมส์ 1982** () เป็นการแข่งขัน เอเชียนเกมส์ ครั้งที่ 9 จัดขึ้นที่ นิวเดลี ประเทศอินเดีย ต้นกำเนิดกีฬาเอเชียนเกมส์ ระหว่างวันที่ 19 พฤศจิกายน ถึง 4 ธันวาคม พ.ศ. 2525 มีประเทศเข้าร่วมการแข่งขันทั้งหมด 33 ประเทศ และมีกีฬาแข่งขันทั้งหมด 21 ชนิด นักกีฬาเข้าร่วมการแข่งขัน 3,411 คน แบ่งเป็น ชาย 2,793 คน และหญิง 618 คน โดยหลังการแข่งขันกีฬาเอเชียนเกมส์ ครั้งที่ 9 สภาโอลิมปิกแห่งเอเชีย (Olympic Council of Asia หรือ OCA) ได้รับการก่อตั้งขึ้นแทนสหพันธ์กีฬาเอเชียนเกมส์ โดยมีสำนักงานถาวรอยู่ที่ประเทศคูเวต และประเทศอิสราเอล ได้ถูกตัดออกจากการเป็นสมาชิก

## การแข่งขัน
### ชนิดกีฬา



## ประเทศที่เข้าร่วมการแข่งขัน

## สรุปเหรียญการแข่งขัน

ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่

## อ้างอิง

## แหล่งข้อมูลอื่น
*IX Asian Games at Olympic Council of Asia website
*Asian Games mascot Appu is no more
*Celebrity elephant `Asiad Appu' died at the Aanakotta (elephant yard) of the Guruvayur Devaswom at Punnathurkotta

 

หมวดหมู่:เอเชียนเกมส์
หมวดหมู่:การแข่งขันกีฬาระดับนานาชาติที่ประเทศอินเดียเป็นเจ้าภาพ
หมวดหมู่:การแข่งขันกีฬาในเดลี
หมวดหมู่:พ.ศ. 2525
เซอร์รีย์

**เซอร์รีย์** () คือ เทศมณฑลหนึ่งทางตอนใต้ของสหราชอาณาจักร เป็นส่วนหนึ่งของภูมิภาคตะวันออกเฉียงใต้ของอังกฤษ มีอาณาเขตติดต่อกับเทศมณฑลบาร์คเชอร์ เกรตเตอร์ลอนดอน (Greater London) แฮมป์เชอร์ เค้นท์ อีสต์ซัสเซกซ์ และเวสต์ซัสเซกซ์ เมืองหลวงคือกิลด์ฟอร์ด

## อ้างอิง

## แหล่งข้อมูลอื่น

* Surrey County Council
* Surrey Interactive Map 
* Exploring Surrey's Past
* Surrey Search & Rescue (SurSAR) 
* Surrey History Centre
* Images of Surrey at the English Heritage Archive

หมวดหมู่:เทศมณฑลเซอร์รีย์
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
บอร์นมัท

**บอร์นมัท** (, ) เป็นเมืองตากอากาศขนาดใหญ่บนชายฝั่งทางใต้ของอังกฤษ ตั้งอยู่ห่างจากลอนดอนลงไปทางตะวันตกเฉียงใต้ประมาณ 105 ไมล์ มีอาณาเขตติดต่อกับเมืองพูลทางด้านตะวันตก เมืองไครสต์เชิร์ชทางด้านตะวันออก และหันหน้าออกสู่อ่าวพูล จากเมืองนี้สามารถมองเห็นเกาะไวต์ได้

## ความสำคัญด้านการท่องเที่ยว
บอร์นมัทเป็นเมืองท่องเที่ยวที่เป็นที่นิยมบนชายฝั่งทางใต้ของอังกฤษ เพราะมีชายหาดที่ทอดยาวจากเมืองไครสต์เชิร์ชทางตะวันออก ไปจนถึงอาณาเขตติดต่อกับเมืองพูลทางตะวันตก โดยชายหาดมีความยาวกว่า22กิโลเมตร และได้ชื่อว่าเป็นชายหาดที่สวยที่สุดแห่งหนึ่งในอังกฤษ มีที่พักรวมถึงแหล่งบันเทิงมากมาย และเป็นเมืองตากอากาศที่ขึ้นชื่อแห่งหนึ่งในยุโรป มีสภาพอากาศที่ดี และสามารถเดินทางไปยัง นิวฟอเรสต์ จูแรสซิกโคสต์ เดวอน และดอร์เซต ได้อย่างสะดวก 

ในปีหนึ่งจะมีนักท่องเที่ยวเดินทางมาเมืองนี้ไม่ต่ำกว่าปีละ5ล้านคน สถานที่ท่องเที่ยวสำคัญคือ Bournemouth Oceanarium หรือเมืองใต้ทะเล  กิจกรรมบันเทิงยามค่ำคืนของบอร์นมัทมีให้เลือกมากมาย เช่น ชมภาพยนตร์ ดูคอนเสิร์ต และคลับสำหรับนักศึกษา

## ความสำคัญและน่าสนใจของเมือง

บอร์นมัทเป็นศูนย์กลางใหญ่ของการศึกษาภาษาอังกฤษ เนื่องจากมีสถาบันสอนภาษาอังกฤษอยู่เป็นจำนวนมาก ทุกปีจะมีนักเรียนชาวต่างชาติหลายพันคนเดินทางมาศึกษาที่เมืองนี้

บอร์นมัทเป็นสถานที่สำคัญสำหรับจัดการประชุมที่สำคัญ คือ ศูนย์นานาชาติบอร์นมัท (Bournemouth International Centre: BIC) ซึ่งตั้งอยู่บนยอดหน้าผาใกล้ใจกลางเมืองในจุดที่มองลงไปเห็นทะเลและท่าเรือ ถือเป็นสถานที่หลักสำหรับการประชุมใหญ่ เช่น การประชุมประจำปีของพรรคแรงงานในปี ค.ศ. 2003 และการประชุมพรรคอนุรักษนิยมในปี ค.ศ. 2006

เมื่อวันที่ 15 กันยายน ค.ศ. 1980 บอร์นมัทเป็นเมืองแรก ๆ ที่มีสถานีวิทยุเป็นของตนเอง คือ 2CR FM (Two Counties Radio) ซึ่งมีสถานีอยู่ใกล้กับสถานีรถไฟบอร์นมัท ชื่อของคลื่นนี้ได้มาเนื่องจากมีการออกอากาศไปถึงบางส่วนของเทศมณฑลดอร์เซต

## กีฬา
เมืองบอร์นมัทมีสโมสรฟุตบอลเก่าแก่ คือ สโมสรฟุตบอลบอร์นมัท โดยลงเล่นในระดับพรีเมียร์ลีก สนามเหย้าของทีมคือ สนามดีนคอร์ต ซึ่งมีความจุ 11,360 ที่นั่ง

thumb|none|350px|ทิวทัศน์ของบอร์นมัทมองจากสตัดแลนด์

## อ้างอิง

หมวดหมู่:เมืองในเทศมณฑลดอร์เซต
หมวดหมู่:เมืองชายฝั่ง
วัดดอกไม้ (กรุงเทพมหานคร)

**วัดดอกไม้** ตั้งอยู่ที่ถนนพระรามที่ 3 แขวงบางโพงพาง เขตยานนาวา กรุงเทพมหานคร ภายในมีโรงเรียนประถมชื่อ โรงเรียนวัดดอกไม้ เป็นโรงเรียนในสังกัดของกรุงเทพมหานคร และศูนย์อนามัยชุมชนวัดดอกไม้

วัดดอกไม้น่าจะสร้างราว พ.ศ. 2300 ไม่ปรากฏนามผู้สร้าง อุโบสถหลังเก่าเป็นก่ออิฐถือปูนหลังคาชั้นเดียวมุงหลังคาด้วยกระเบื้องเกล็ดปลาซีเมนต์โครงหลังคาทำด้วยไม้สัก หน้าบันทำด้วยไม้สักไม่มีลายแบบตีชิดกัน ช่อฟ้าใบระกา หางหงส์ปูนปั้น บัวปลายเสา คันทวย ทำแบบปูนปั้น บานประตูและหน้าต่างทำด้วยไม้สักแบบ ภายในประดิษฐานพระประธาน พระพุทธรูปสมัยอู่ทองหน้าหนุ่ม ปางสมาธิทำด้วยศิลาแลงไม่มีหลักฐานบ่งบอกว่าได้รับพระราชทานวิสุงคามสีมาครั้งแรกเมื่อใด อุโบสถหลังใหม่ มีหลังคาซ้อนกัน 3 ชั้นเริ่มสร้างเมื่อ พ.ศ. 2518 กุฏิสงฆ์มีจำนวน 6 หลังหอสวดมนต์ทรงไทยโบราณหนึ่งหลัง วัดดอกไม้ได้รับพระราชทานวิสุงคามสีมาครั้งหลังเมื่อวันที่ 23 มิถุนายน พ.ศ. 2514

## อ้างอิง

ดอกไม้
ถนนสาธุประดิษฐ์

**ถนนสาธุประดิษฐ์** () เป็นถนน 2 ช่องจราจรในกรุงเทพมหานคร มีระยะทางตั้งแต่ถนนจันทน์ที่ทางแยกจันทน์-สาธุประดิษฐ์ ไปทางทิศตะวันออกเฉียงใต้ในพื้นที่แขวงบางโพงพาง เขตยานนาวา จากนั้นตัดกับถนนรัชดาภิเษก ไปทางทิศตะวันตกเฉียงใต้ ตัดกับถนนพระรามที่ 3 ที่ทางแยกสาธุประดิษฐ์ และไปสิ้นสุดที่ท่าเรือสาธุประดิษฐ์ ริมแม่น้ำเจ้าพระยา

มีประวัติว่าสมัยก่อนผู้ที่ร้องขอกับทางการให้มีการสร้างถนนสายนี้เป็นคนในตระกูลสาธุประดิษฐ์ ปัจจุบันยังมีอนุสรณ์สถานท่านผู้มีพระคุณผู้นี้ตั้งไว้ที่ริมถนนสาธุประดิษฐ์ บริเวณปากซอยสาธุประดิษฐ์ 20 ซึ่งอยู่ระหว่างโรงเรียนสารสาสน์กับทางแยกจันทน์-สาธุประดิษฐ์

## ประวัติ
นายต่วน  สาธุ  เป็นผู้ก่อสร้างถนนสาธุประดิษฐ์ เมื่อปี 2468  จึงได้ชื่อว่าสาธุประดิษฐ์  ปัจจุบัน ธิดาของคุณต่วน ยังมีชีวิตอยู่ เคยให้สัมภาษณ์กับหนังสือพิมพ์ และนิตยสารบางฉบับ และวารสารโรงเรียนยานนาเวศ  ได้รับรู้เรื่องประวัติถนนสาธุ และปัจจุบันท่านอายุ ประมาณ 89 ปี แล้ว ชื่อคุณยายจำลอง สาธุ  เคยได้ฟังท่านเล่าเรื่องที่คุณพ่อต่วน ได้สร้างถนน ด้วยความมุมานะอย่างสูงที่จะพัฒนาการเดินทางแก่ชาวบ้านที่อาศัยในสวน เลียบแม่น้ำให้มีถนนออกสู่ถนนเจริญกรุงให้ได้  เพื่อให้ความเจริญเข้าถึงให้ได้  โดยท่านคุณต่วน ได้บริจาคที่ดินตลอดที่ท่านมีอยู่จากสะพาน 4 ไปถึง ท่าน้ำสาธุ เท่าที่ท่านมี บางที่ดินที่เป็นของคนอื่น ท่านก็เอาที่ดินที่อื่นที่ท่านมีไปขายเอาเงินมาซื้อที่ ทางผ่านทำถนนให้ต่อกันให้ได้  โดยจ้างคนจีนสมัยนั้นช่วยสร้างค่าแรงวันละ 10 สตางค์ ต่อคน ช่วยกันขนดินมาทำถนน ยืนต่อแถวเอาดินใส่บุ้งกี่ทะยอยส่งต่อ ๆ กัน วันนึงต้องใช้จ่ายสตางค์เยอะมาก แต่ความพยายาม และปณิธาน อันแรงกล้าที่จะทำความสะดวกให้แก่มหาชนส่วนรวม ท่านจึงทำทุกอย่างให้สำเร็จให้จงได้ จนได้ความเจริญมาถึงทุกวันนี้

## สถานที่สำคัญ
* วัดโพธิ์แมนคุณาราม

หมวดหมู่:ถนนในกรุงเทพมหานคร
หมวดหมู่:ถนนในเขตบางคอแหลม
หมวดหมู่:ถนนในเขตยานนาวา
หมวดหมู่:ถนนในเขตสาทร
หมวดหมู่:สถานที่ที่ตั้งชื่อตามนามของบุคคลสำคัญของไทย
โจโยกันจิ

**โจโยคันจิ** () เป็นตัวอักษรคันจิ 2,136 ตัว (เดิม 1,945) ที่กระทรวงศึกษาของประเทศญี่ปุ่น กำหนดว่าเป็นตัวอักษรคันจิที่ใช้ในชีวิตประจำวันเป็นประจำ ประกอบด้วย
*คันจิที่เรียนในระดับชั้นประถมศึกษาหรือเคียวอิกุคันจิ 1,006 ตัว
*คันจิที่เรียนในระดับชั้นมัธยมศึกษา 1,130 ตัว

โดยคันจิทั้ง 2,136 ตัว จะมีเสียงอ่านรวมกันทั้งสิ้น 4,388 เสียง แบ่งเป็น
***เสียงอง** (音読み on'yomi) 2,352 เสียง
***เสียงคุน** (訓読み kun'yomi) 2,036 เสียง

## ดูเพิ่ม
* รายชื่อโจโยกันจิ

หมวดหมู่:ภาษาญี่ปุ่น
วัดไชยธาราราม

thumb|250px|พระอุโบสถวัดไชยธาราราม จังหวัดภูเก็ต
thumb|250px|พระมหาธาตุเจดีย์ พระจอมไทยบารมีประกาศ วัดไชยธาราราม จังหวัดภูเก็ต

**วัดไชยธาราราม** เดิมชื่อ **วัดฉลอง** ตั้งอยู่ อำเภอเมืองภูเก็ต จังหวัดภูเก็ต ห่างจากอำเภอเมืองภูเก็ต ระยะทาง 8 กิโลเมตร ทางหลวงหมายเลข 4021 ผ่านสนามกีฬาสุระกุล เลี้ยวซ้ายไปห้าแยกฉลอง  

สมัยรัชกาลที่ 5 พระครูวิสุทธิวงศาจารย์ญาณมุนี (แช่ม) เป็นเจ้าอาวาส มีชื่อเสียงการปรุงสมุนไพร และรักษาโรค เข้าเฝือกผู้ป่วยกระดูกหัก ปัจจุบันพระครูวิสุทธิวงศาจารย์ญาณมุนีได้มรณภาพแล้ว 

เจ้าอาวาสวัดสัมโพธิหาร (วัดสัมโพธิหาร เดิมชื่อ วัดป่าอรัญนิรมล ประเทศศรีลังกา) ได้กล่าวว่า  พระบรมสารีริกธาตุที่ได้มอบให้วัดไชยธาราราม เคยอยู่ในเจดีย์ของเมืองอนุราชปุระ เมืองหลวงเดิมของศรีลังกา  มีอายุกว่า 2,200 ปี มาแล้ว  

วโรกาสที่พระบาทสมเด็จพระเจ้าอยู่หัวทรงเจริญพระชนมายุครบ 72 พรรษา  พระเถระชั้นผู้ใหญ่ของศรีลังกาคือ พระปิยะทัสสะ นายะกะเถโร  และพระกุศลาธรรมา แห่งวัดสัมโพธิวิหาร ได้มีหนังสือกราบทูลสมเด็จพระญาณสังวร สมเด็จพระสังฆราชสกลมหาสังฆปรินายก  เสด็จเยือนศรีลังกา เพื่อรับการถวายพระบรมสารีริกธาตุ 

วันที่ 20 มีนาคม พ.ศ. 2542สมเด็จพระสังฆราชมีพระบัญชาให้ พลเอก มงคล  อัมพรพิสิฏฐ์  ผู้บัญชาการทหารสูงสุดไปรับพระบรมสารีริกธาตุ ณ วัดสัมโพธิวิหาร  ประเทศศรีลังกา  และอัญเชิญพระบรมสารีริกธาตุกลับมาถึงประเทศไทย 
พ.ศ. 2543 สมเด็จพระสังฆราชได้ประทาน พระบรมสารีริกธาตุอัญเชิญมาจากศรีลังกา สมาชิกสภาผู้แทนราษฎรจังหวัดภูเก็ต  เพื่ออัญเชิญมาประดิษฐาน ณ วัดไชยธาราราม (วัดฉลอง) อำเภอเมืองภูเก็ต จังหวัดภูเก็ต เพื่อเป็นสิริมงคลแก่พุทธบริษัทในจังหวัดภูเก็ตและบริเวณฝั่งอันดามัน

## โบราณสถาน
* พระมหาธาตุเจดีย์พระจอมไทยบารมีประกาศ
* ภาพจิตกรรมฝาผนัง พุทธประวัติของพระพุทธเจ้า ตอนประสูติ ตรัสรู้ ปรินิพาน 
* พระบรมสารีริกธาตุ 
* รูปหล่อเป็นยักษ์ เรียกว่า นนทรีย์ 
* รูปหล่อของชายชรานั่งถือตะบันหมาก เรียกว่า ตาขี้เหล็ก
* หุ่นขี้ผึ้งจำลอง หลวงพ่อแช่ม หลวงพ่อช่วง หลวงพ่อเกลี้อม 
* กุฏิ เป็นแบบทรงไทย

## [[คาถาบูชาพระบรมสารีริกธาตุ]]
*อะหังวันทามิทูระโต
อะหังวันทามิทาตุโย
อะหังวันทามิสัพพะโส* 

## การเดินทาง

ตั้งต้นที่อนุสาวรีย์ท้าวเทพกระษัตรี ท้าวศรีสุนทร - ถนนเฉลิมพระเกียรติ - หาดราไวย์ - วัดฉลองอยู่ด้านซ้ายมือก่อนถึงห้าแยกที่จะไปหาดราไวย์

## อ้างอิง
* http://www.sophiaportal.com/gallery2/main.php?g2_itemId=1087 

ไชยธาราราม
หมวดหมู่:โบราณสถานในจังหวัดภูเก็ต
อังคณา นีละไพจิตร

**อังคณา นีละไพจิตร** (เกิด 23 มีนาคม พ.ศ. 2499) อดีตกรรมการสิทธิมนุษยชนแห่งชาติและประธานกรรมการในคณะอนุกรรมการด้านสิทธิสตรีกรรมการสิทธิมนุษยชนแห่งชาติ รองประธานในคณะอนุกรรมการด้านสิทธิมนุษยชนในพื้นที่จังหวัดชายแดนภาคใต้ นักเคลื่อนไหวสตรี ภรรยาของนายสมชาย นีละไพจิตร ปัจจุบันเป็นประธานคณะทำงานยุติธรรมเพื่อสันติภาพ ติดตามความคืบหน้าของคดีการหายตัวไปของนายสมชาย นีละไพจิตร ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550

## ประวัติ
อังคณาเกิดที่จังหวัดพระนคร สำเร็จการศึกษาจากโรงเรียนซางตาครู้สคอนแวนท์ และคณะพยาบาลศาสตร์ มหาวิทยาลัยมหิดล ได้พบกับสมชาย นีละไพจิตร ขณะเป็นนายกสมาคมยุวมุสลิมแห่งประเทศไทย (ยมท.) และสมรสกัน มีบุตรด้วยกัน 5 คน

## การทำงาน
ในปี พ.ศ. 2567 อังคณาได้ลงสมัครรับเลือกตั้งวุฒิสภา กลุ่มประชาสังคม และได้รับเลือกตั้งเป็นลำดับที่ 9 ของกลุ่ม

## รางวัล
* รางวัลควังจูเพื่อสิทธิมนุษยชน (พ.ศ. 2549)
* รางวัลแมกไซไซ (พ.ศ. 2562)

## เครื่องราชอิสริยาภรณ์
 ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### เครื่องอิสริยาภรณ์ต่างประเทศ
*  :
** พ.ศ. 2553 – 80px เครื่องอิสริยาภรณ์เลฌียงดอเนอร์ ชั้นที่ 5 เชอวาลีเย

## อ้างอิง

## แหล่งข้อมูลอื่น
* เสวนา: การหายตัวของทนายสมชาย
* การเมืองนำการทหาร อังคณา นีละไพจิตร 
* ทหารต้องยอมรับ อังคณา นีละไพจิตร

หมวดหมู่:บุคคลจากกรุงเทพมหานคร
หมวดหมู่:มุสลิมชาวไทย
หมวดหมู่:พยาบาลชาวไทย
หมวดหมู่:นักสิทธิมนุษยชน
หมวดหมู่:สมาชิกสภาร่างรัฐธรรมนูญไทย
หมวดหมู่:การเมืองภาคประชาชน
หมวดหมู่:กรรมการสิทธิมนุษยชนแห่งชาติของไทย
หมวดหมู่:ผู้ได้รับรางวัลแมกไซไซ
หมวดหมู่:บุคคลจากโรงเรียนซางตาครู้สคอนแวนท์
หมวดหมู่:บุคคลจากคณะพยาบาลศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:สมาชิกวุฒิสภาไทย
วัดพะโคะ

**วัดพะโคะ** (เดิมชื่อ **วัดหลวง**) ปัจจุบันชื่อ วัดราชประดิษฐาน  ตั้งอยู่ บริเวณเขาพัทธสิงค์ หมู่ที่ 6 ตำบลชุมพลอำเภอสทิงพระ จังหวัดสงขลา

ปี พ.ศ. 1919-2039 สมัยอยุธยาตอนต้น ชาวเผ่าอินโดนีเซีย จากปลายคาบสมุทรมลายูบริเวณหมู่เกาะ ซึ่งเป็นกลุ่มชนที่เจริญซึ่งนับถือศาสนาอิสลาม มีการ
ติดต่อกับชาวอาหรับเปอร์เซีย ตั้งแต่ตอนกลางพุทธศตวรรษที่ 19 ได้ส่งกองโจรสลัดมาทางมหาสมุทรเพื่อปล้นสะดมชุมชนต่าง ๆ ทางตอนกลางคาบสมุทรมลายูมีหลักฐานบันทึกในหนังสือเรื่องกัลปนาวัดในสมัยอยุธยากล่าวถึง โจรสลัดยกทัพยก
กำลังเข้าปล้นตีเมืองพะโคะ แถบคาบสมุทรสทิงพระหลายครั้ง 

พ.ศ. 2057 สมัยสมเด็จพระรามาธิบดีที่ 2 ได้สร้างวัดพะโคะ (เดิมชื่อ วัดหลวง) ต่อมา ได้สร้างวัดพะโคะ บนเขาพะโคะ ปัจจุบันชื่อ เขาพัทธสิงค์

พ.ศ. 2091 - 2111 สมเด็จพระมหาจักรพรรดิ ได้รับพระราชทานที่กัลปนาวัด เรียกว่า วัดราชประดิษฐาน 

พ.ศ. 2148 - 2158 สมเด็จพระเอกาทศรถ ได้บูรณะพระมาลิกเจดีย์สูง 1 เส้น 5 วา และได้พระราชทานยอดพระเจดีย์เนื้อเบญจโลหะ ยาว 3 วา 3 คืบ 

## ความสำคัญ

* ใช้เป็นสถานที่กระทำพิธีดื่มน้ำพระพิพัฒน์สัตยา
* ประดิษฐานพระมาลิกเจดีย์พระพุทธไสยาสน์หรือพระโคตมะ 
* พระมาลิกเจดีย์ เป็นสถาปัตยกรรมภาคใต้แบบลังกาสมัยอยุธยา 
* บรรจุพระบรมธาตุ
* พระพุทธบาทข้างซ้ายเหยียบประทับเป็นรอยอยู่บนหินความยาว 17 นิ้ว

## โบราณสถาน

พระมาลิกเจดีย์ 

วิหารพระพุทธไสยาสน์ 

รอยพระพุทธบาท 

ศาลาตัดสินความ 

พระพุทธรูปทรงเครื่อง 

หลักล่ามช้าง

ศิวลึงค์ 

พะโคะ
หมวดหมู่:โบราณสถานในจังหวัดสงขลา
พินทองทา ชินวัตร คุณากรวงศ์

**พินทองทา ชินวัตร คุณากรวงศ์** (เกิด 17 เมษายน พ.ศ. 2525) ชื่อเล่น **เอม** เป็นบุตรสาวคนรองของทักษิณ ชินวัตร นายกรัฐมนตรีไทย คนที่ 23 พินทองทามีพี่น้อง 2 คนคือ พานทองแท้ ชินวัตรและแพทองธาร ชินวัตร นายกรัฐมนตรีไทย คนที่ 31

## ประวัติ
จบการศึกษาชั้นมัธยมศึกษาตอนต้นจากโรงเรียนเซนต์โยเซฟคอนเวนต์ และมัธยมศึกษาตอนปลายจากโรงเรียนมาแตร์เดอีวิทยาลัย ระดับอุดมศึกษา ศิลปศาสตร์บัณฑิต (รัฐศาสตร์ บริหารรัฐกิจ) คณะสังคมศาสตร์ มหาวิทยาลัยเกษตรศาสตร์ และสำเร็จการศึกษาระดับปริญญาโท บริหารธุรกิจมหาบัณฑิต จาก CASS Business School, City, University of London

พินทองทาเคยดำรงตำแหน่งเป็นประธานเจ้าหน้าที่บริหารบริษัท แมนซิตี มาร์เก็ตติง ไทยแลนด์ จำกัด ปัจจุบันเป็นผู้ถือหุ้นบริษัท เอสซี แอสเสท จำกัด (มหาชน) และกรรมการมูลนิธิไทยคม

พินทองทาสมรสกับณัฐพงศ์ คุณากรวงศ์ นักธุรกิจอสังหาริมทรัพย์ ปัจจุบันดำรงตำแหน่งรองประธานกรรมการและประธานเจ้าหน้าที่บริหาร บริษัท เอสซี แอสเสท คอร์ปอเรชั่น จำกัด (มหาชน) และเป็นพี่ชายของสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม พินทองทาและณัฐพงศ์เข้าพิธีหมั้นเมื่อเช้าวันที่ 11 พฤศจิกายน 2554 และพิธีมงคลสมรสเมื่อวันที่ 12 ธันวาคม 2554 ณ โรงแรมพลาซ่า แอทธินี ปัจจุบันทั้งคู่มีธิดาฝาแฝด เกิดเมื่อวันที่ 6 ธันวาคม 2557 และบุตร 1 คน  เกิดเมื่อวันที่ 29 พฤศจิกายน 2559

## เครื่องราชอิสริยาภรณ์

## อ้างอิง

หมวดหมู่:ชาวไทยเชื้อสายจีน
หมวดหมู่:สกุลชินวัตร
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:พุทธศาสนิกชนชาวไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคเพื่อธรรม
หมวดหมู่:พรรคไทยรักษาชาติ
หมวดหมู่:สโมสรฟุตบอลแมนเชสเตอร์ซิตี
หมวดหมู่:นักธุรกิจชาวไทยเชื้อสายจีน
หมวดหมู่:บุตรของนายกรัฐมนตรีไทย
นรนิติ เศรษฐบุตร

ศาสตราจารย์พิเศษ **นรนิติ  เศรษฐบุตร** (อ่านว่า นอ-ระ-นิด) คณะกรรมการกฤษฎีกา พ.ศ. 2569 กรรมการสภาสถาบันผู้ทรงคุณวุฒิของสถาบันพระปกเกล้า นายกสภามหาวิทยาลัยธรรมศาสตร์ (ตั้งแต่ พ.ศ. 2553 จนถึงปัจจุบัน) และศาสตราจารย์พิเศษ สาขาวิชารัฐศาสตร์ แห่งมหาวิทยาลัยธรรมศาสตร์ อดีตเลขาธิการสถาบันพระปกเกล้า กรรมการกฤษฎีกา  อดีตอธิการบดีมหาวิทยาลัยธรรมศาสตร์ ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 และ ภายหลังได้รับเลือกจากสมาชิกสภาร่างรัฐธรรมนูญให้ดำรงตำแหน่งเป็นประธานสภาร่างรัฐธรรมนูญ และได้รับแต่งตั้งให้เป็นประธานสำนักธรรมศาสตร์และการเมือง ราชบัณฑิตยสถานอีกด้วย

## ประวัติ
ศาสตราจารย์พิเศษ นรนิติ เศรษฐบุตร เกิดเมื่อวันที่ 16 พฤศจิกายน 2484 จบการศึกษาปริญญาตรีจากคณะรัฐศาสตร์ มหาวิทยาลัยธรรมศาสตร์, วุฒิบัตรด้านโซเวียตศึกษา จากมหาวิทยาลัย Fribourg สวิตเซอร์แลนด์, ปริญญาโทด้านการทูต ความสัมพันธ์ระหว่างประเทศ และรัสเซียศึกษา จากมหาวิทยาลัยโคลัมเบีย สหรัฐอเมริกา เคยเป็นคณบดี คณะรัฐศาสตร์ มหาวิทยาลัยธรรมศาสตร์ระหว่าง พ.ศ. 2521-2522 เป็นอธิการบดีมหาวิทยาลัยธรรมศาสตร์ พ.ศ. 2532 - ?) ดำแหน่งทางวิชาการสุดท้ายก่อนเกษียณอายุราชการ คือ รองศาสตราจารย์ ภายหลัง (พ.ศ. 2554) ได้รับโปรดเกล้าฯ ให้เป็นศาสตราจารย์พิเศษ สาขาวิชารัฐศาสตร์ แห่งมหาวิทยาลัยธรรมศาสตร์  เคยดำรงตำแหน่งกรรมการคณะกรรมการป้องกันและปราบปรามการฟอกเงิน (ป.ป.ง.) และ คณะกรรมการป้องกันและปราบปรามการทุจริตและประพฤติมิชอบในวงราชการ (ป.ป.ป.) และเคยเป็นสมาชิกวุฒิสภา

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ

## เครื่องราชอิสริยาภรณ์

## อ้างอิง

## แหล่งข้อมูลอื่น
* Prof.Noranit Setabutr 
* Prof.Noranit Setabutr  
* ประวัติรองศาสตราจารย์ นรนิติ  เศรษฐบุตร  จากเว็บไซต์ธรรมศาสตร์

หมวดหมู่:ตระกูลเศรษฐบุตร
หมวดหมู่:ศาสตราจารย์พิเศษ
หมวดหมู่:อาจารย์คณะรัฐศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:อธิการบดีมหาวิทยาลัยธรรมศาสตร์
หมวดหมู่:ราชบัณฑิต
หมวดหมู่:บุคคลผู้ได้รับรางวัลครุฑทองคำ
หมวดหมู่:สมาชิกสภาร่างรัฐธรรมนูญไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากโรงเรียนเตรียมอุดมศึกษา
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.ภ.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
สถิรพันธุ์ เกยานนท์

พลเรือเอก **สถิรพันธุ์ เกยานนท์** (เกิด 23 ธันวาคม พ.ศ. 2490) อดีตผู้บัญชาการทหารเรือไทยที่เกิดในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร อดีตรองหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (คปค.) คนที่ 2 และอดีตราชองครักษ์พิเศษ

## ประวัติ
พล.ร.อ. สถิรพันธุ์ เกิดเมื่อวันที่ 23 ธันวาคม พ.ศ. 2490 มีชื่อเล่นว่า "อุ๊" เป็นบุตรของ พล.ร.อ. สถาปน์ เกยานนท์ นายกเมืองพัทยาคนแรก และ ม.ร.ว. กระวิก เกยานนท์

พล.ร.อ. สถิรพันธุ์ สำเร็จการศึกษาชั้นประถมศึกษาปีที่ 1 - 3 ที่โรงเรียนอำนวยศิลป์ (พ.ศ. 2496 - 2502), ชั้นมัธยมศึกษา ม.4 - ม.6 โรงเรียนเทพศิรินทร์ โดยมีเพื่อนร่วมรุ่น เช่น กนก เหวียนระวี, ปริญญา บุรณศิริ, ดร. พิศิษฐ เศรษฐวงศ์, พล.ต.ต.สุรศักดิ์ หลายพัฒน์, นพ.อนันต์ อริยะชัยพาณิชย์,  นพ.ธงชัย เติมประสิทธิ์ , รศ.สมศักดิ์ วนิชาชีวะ, ร.อ.พินิจ สาหร่ายทอง เป็นต้น โรงเรียนเตรียมทหาร รุ่นที่ 6 โรงเรียนนายเรือ รุ่นที่ 63 โรงเรียนนายทหารเรือชั้นต้น พรรคนาวิน  โรงเรียนเสนาธิการทหารเรือ สถาบันวิชาการทหารเรือชั้นสูง  วิทยาลัยการทัพเรือ วิทยาลัยป้องกันราชอาณาจักร (วปรอ. 4414)  หลักสูตรต่างประเทศ  Special Investigating Officer สหรัฐอเมริกา หลักสูตรเรือเร็วโจมตี ประเทศเดนมาร์ก อบรมระบบอาวุธปล่อยนำวิถีพื้นสู่พื้นฮาร์พูน สหรัฐอเมริกา  NAVAL COMMAND COLLEGE สหรัฐอเมริกา

ชีวิตส่วนตัว สมรสกับนางพรเพ็ญ เกยานนท์ มีบุตรชาย 1 คน หญิง 1 คน คือ ฐิตะวดี เกยานนท์ (ลูกเต๋า) และ ฐิติพันธุ์ เกยานนท์ (ลูกกอล์ฟ) เลขาธิการพรรครักชาติ และยังมีหลานอีก 3 คน เป็นหลานชาย 1 คน และหลานสาว 2 คน

## การทำงาน

### รับราชการ
ตำแหน่งสำคัญ ผู้บังคับการเรือ ต.91 และเรือ ต.92 กองเรือตรวจอ่าว กองเรือยุทธการ  ต้นเรือ เรือหลวงปราบปรปักษ์ กองเรือตรวจอ่าว กองเรือยุทธการ  ต้นเรือ เรือหลวงอุดมเดช กองเรือตรวจอ่าว กองเรือยุทธการ รองผู้อำนวยการกองยุทธการ กรมยุทธการทหารเรือ ผู้อำนวยการกองวิทยุสื่อสาร กรมสื่อสารทหารเรือ ผู้ช่วยทูตทหารเรือไทย ประจำกรุงนิวเดลี รองเลขานุการกองทัพเรือ  เลขานุการกองทัพเรือ  
ผู้บัญชาการกองเรือภาคที่ 3 กองเรือยุทธการ รองเสนาธิการทหารเรือ เสนาธิการทหารเรือ รองผู้บัญชาการทหารสูงสุด 

### การเมือง
ในเหตุการณ์การรัฐประหารในประเทศไทย พ.ศ. 2549 เป็นรองหัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) คนที่ 1 ในฐานะเป็นผู้บัญชาการทหารเรือ

แต่ในช่วงเหตุการณ์วิกฤตการณ์การเมืองในประเทศไทย พ.ศ. 2548-2549 นั้น พล.ร.อ.สถิรพันธุ์ เป็นตัวแทนของเพื่อนร่วมรุ่นวิทยาลัยป้องกันราชอาณาจักรรุ่นที่ 4414 ซึ่งเป็นรุ่นเดียวกับทักษิณ ชินวัตร เข้ามอบดอกกุหลาบให้แก่ทักษิณ เพื่อเป็นกำลังใจให้เนื่องในโอกาสวันวาเลนไทน์ด้วย

## เครื่องราชอิสริยาภรณ์

## ดูเพิ่ม
* รัฐประหารในประเทศไทย พ.ศ. 2549
* คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข

## อ้างอิง

หมวดหมู่:ทหารเรือชาวไทย
หมวดหมู่:บุคคลจากโรงเรียนนายเรือ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากวิทยาลัยการทัพเรือ
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับรางวัลเกียรติยศจักรดาว
หมวดหมู่:พลเรือเอกกองทัพเรือไทย
หมวดหมู่:ผู้บัญชาการทหารเรือไทย
ลิฟ ไทเลอร์

**ลิฟ ไทเลอร์** (Liv Tyler) เกิดวันที่ 1 กรกฎาคม พ.ศ. 2520 (ค.ศ. 1977) ที่ นิวยอร์กซิตี้ รัฐนิวยอร์ก สหรัฐอเมริกา เป็นบุตรสาวของสตีเวน ไทเลอร์ นักร้องนำวงแอโรสมิธ โด่งดังมาจากการร่วมแสดงในมิวสิกวีดีโอเพลงเครซี่ ของบิดาร่วมกับอลิเซีย ซิลเวอร์สโตน ในปี พ.ศ. 2538 (ค.ศ. 1995)

ในทางภาพยนตร์ รับทบทเป็นลูกสาวของ บรูซ วิลลิส ในภาพยนตร์เรื่อง Armageddon ภาพยนตร์ฟอร์มยักษ์ ในปี พ.ศ. 2541 (ค.ศ. 1998) และรับบทเป็นอาร์เวน เจ้าหญิงเอลฟ์ในภาพยนตร์ชุด Lord of the Rings ทั้ง 3 ภาค

วันที่ 2 ตุลาคม 2557 เธอประกาศต่อสื่อมวลชนว่า เธอกำลังตั้งครรภ์กับแฟนหนุ่มคนใหม่ ซึ่งจะเป็นบุตรคนที่สองของเธอ หลังจากมีบุตรคนแรก "ไมโล" กับอดีตสามีเก่า

## ผลงานภาพยนตร์ที่เป็นที่รู้จัก

* Stealing Beauty พ.ศ. 2539 (ค.ศ. 1996)
* That Thing You Do! พ.ศ. 2539 (ค.ศ. 1996)
* U Turn พ.ศ. 2540 (ค.ศ. 1997)
* Armageddon พ.ศ. 2541 (ค.ศ. 1998)
* Cookie's Fortune พ.ศ. 2542 (ค.ศ. 1999)
* Onegin พ.ศ. 2542 (ค.ศ. 1999)
* Dr T and the Women พ.ศ. 2543 (ค.ศ. 2000)
* One Night at McCool's พ.ศ. 2544 (ค.ศ. 2001)
* เดอะลอร์ดออฟเดอะริงส์: อภินิหารแหวนครองพิภพ (The Lord of the Rings: The Fellowship of the Ring) - พ.ศ. 2544 (ค.ศ. 2001) 
* เดอะลอร์ดออฟเดอะริงส์: ศึกหอคอยคู่กู้พิภพ (The Lord of the Rings: The Two Towers) - พ.ศ. 2545 (ค.ศ. 2002)
* เดอะลอร์ดออฟเดอะริงส์: มหาสงครามชิงพิภพ (The Lord of the Rings: The Return of the King) - พ.ศ. 2546 (ค.ศ. 2003)
* Jersey Girl
* Lonesome Jim (ค.ศ. 2005)
* Reign Over Me (ค.ศ. 2007)
* The Strangers (ค.ศ. 2008)
* มนุษย์ตัวเขียวจอมพลัง (The Incredible Hulk) (ค.ศ. 2008)

## อ้างอิง

หมวดหมู่:ชาวอเมริกันเชื้อสายไอริช‎
หมวดหมู่:นักแสดงอเมริกัน
หมวดหมู่:นักแสดงเด็กหญิงชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายยูเครน
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:บุคคลจากพอร์ตแลนด์ (รัฐเมน)
หมวดหมู่:บุคคลจากแมนแฮตตัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นางแบบเด็กชาวอเมริกัน
หลวงพระบาง

**หลวงพระบาง** (ลาว: ຫຼວງພະບາງ หรือ ຫຼວງພຣະບາງ) เป็นเมืองหลักของแขวงหลวงพระบาง ประเทศลาว อยู่ทางภาคเหนือของประเทศ ตัวเมืองตั้งอยู่ริมแม่น้ำโขงและแม่น้ำคาน ซึ่งไหลมาบรรจบกันบริเวณนั้นเรียกว่า ปากคาน เป็นเมืองที่องค์การยูเนสโกได้ยกย่องให้เป็นแหล่งมรดกโลกด้วย

## ประวัติ
หลวงพระบางเป็นเมืองเก่าแก่เป็นราชธานีแห่งแรกของอาณาจักรล้านช้าง สมัยแรกเริ่มสถาปนาอาณาจักรล้านช้าง แต่เดิมมีชื่อว่า "เมืองซวา" และเมื่อ พ.ศ. 1300 ขุนลอซึ่งถือเป็นปฐมกษัตริย์ลาวได้ทรงตั้งเมืองซวาเป็นราชธานีของอาณาจักรล้านช้างและได้เปลี่ยนชื่อเมืองใหม่เป็น "เชียงทอง"

เมื่อพระเจ้าฟ้างุ้ม (พ.ศ. 1896 – พ.ศ. 1916) เสด็จกลับจากกัมพูชา อันเนื่องจากพระองค์และพระบิดาต้องเสด็จลี้ภัยเพราะถูกขับไล่จากกษัตริย์องค์ก่อน ซึ่งแท้จริงก็คือพระอัยกาของเจ้าฟ้างุ้มนั่นเอง เจ้าฟ้างุ้มทรงรวบรวมกำลังขณะอยู่ในเมืองพระนคร หรือเมืองเสียมราฐ และนำกองทัพนับพันกำลังเพื่อกู้ราชบัลลังก์กลับคืน และสถาปนาอาณาจักรล้านช้างขึ้นมาใหม่ และสถาปนาเมืองเชียงทองขึ้นเป็นราชธานีว่า กรุงศรีสัตนาคนหุตอุตตมราชธานี ต่อมาในรัชสมัยพระโพธิสารราชเจ้า พระองค์ได้ทรงอาราธนาพระบางซึ่งเดิมประดิษฐานอยู่ที่เมืองเวียงคำขึ้นมาประดิษฐานอยู่ที่เมืองเชียงทองอันเป็นนครหลวง เมืองเชียงทองจึงมีชื่อเรียกว่า "หลวงพระบาง" นับแต่นั้นมา

ต่อมาได้ยกฐานะขึ้นเป็น "นครหลวงพระบาง" เมื่อเดือนเมษายน พ.ศ. 2561 และมีพิธีการประกาศยกฐานะอย่างเป็นทางการเมื่อวันที่ 15 เมษายน พ.ศ. 2561 ที่ผ่านมา

## แหล่งมรดกโลก
หลวงพระบางได้รับการขึ้นทะเบียนให้เป็นแหล่งมรดกโลกด้วยเหตุผล คือ มีวัดวาอารามเก่าแก่มากมาย มีบ้านเรือนอันเป็นเอกลักษณ์ ตัวเมืองตั้งอยู่ริมแม่น้ำโขงและแม่น้ำคาน ซึ่งไหลบรรจบกันท่ามกลางธรรมชาติอันงดงาม และชาวหลวงพระบางมีบุคลิกที่ยิ้มแย้มแจ่มใส เป็นมิตร และมีขนบธรรมเนียมประเพณีอันงดงาม

ซึ่งตรงกับเกณฑ์พิจารณาของยูเนสโกดังนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
* **(v)** - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตาม กาลเวลา

ในขณะที่แหล่งมรดกโลกแห่งอื่นอาจได้ขึ้นทะเบียนอย่างจำเพาะเจาะจงในโบราณสถาน ธรรมชาติ แต่หลวงพระบางทั้งเมืองได้รับการขึ้นทะเบียนให้เป็นมรดกของมวลมนุษยชาติเมื่อเดือนธันวาคม พ.ศ. 2538 และยังได้รับการยกย่องว่าเป็นเมืองที่ได้รับการปกปักรักษาที่ดีที่สุดในเอเชียตะวันออกเฉียงใต้

Luang Prabang-Mekong-16-Schifffahrt-gje.jpg|แม่น้ำโขง
Luang Prabang-Opfergang der Moenche-10-gje.jpg|พระสงฆ์บิณฑบาต
Luang Prabang-Wat Ho Pha Bang-10-Drachen-gje.jpg|หอพระบาง
Luang Prabang-Wat Ho Xiang-04-gje.jpg|วัดหอเสี่ยง
Luang Prabang-Wat Sene-06-Buddha-gje.jpg|วัดแสนสุขาราม
Luang Prabang-Wat That Luang-34-Trommelturm.jpg|วัดธาตุหลวง
Luang Prabang-Wat Xieng Thong-08-Sim-gje.jpg|วัดเซียงทอง
Luang Prabang-Markt-14-gje.jpg|ตลาด


## อ้างอิง

## แหล่งข้อมูลอื่น

* http://whc.unesco.org/pg.cfm?cid=31&id_site=479


หมวดหมู่:แหล่งมรดกโลกในประเทศลาว
ม
หมวดหมู่:เมืองในแขวงหลวงพระบาง
เชียงทอง
.fi

**.fi** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศฟินแลนด์
ดำเนินงานโดย FICORA (การสื่อสารฟินแลนด์) เริ่มใช้ครั้งแรกเมื่อ พ.ศ. 2529 โดยเริ่มแรก มหาวิทยาลัยเทคโนโลยีตัมเปเรได้รับมอบหมายให้เป็นผู้บริหารจัดการ ต่อมาอำนาจการบริหารได้ย้ายไปที่ FICIX, FICORA และท้ายที่สุด TRAFICOM

ในอดีตนั้น FICORA ควบคุมโดเมน .fi อย่างเข้มงวด ชื่อโดเมนจะต้องเป็นชื่อบริษัท หรือชื่อเครื่องหมายการค้าที่บริษัทนั้นเป็นเจ้าของเท่านั้น นโยบายนี้ทำให้บริษัทฟินแลนด์ไปจดทะเบียนโดเมนในโดเมนระดับบนสุดอื่น นโยบายนี้เปลี่ยนแปลงเมื่อ 1 กันยายน พ.ศ. 2546

ตั้งแต่ 1 กันยายน พ.ศ. 2548 โดเมนภายใต้ .fi ทั้งหมด สามารถมีตัวอักษรสแกนดิเนเวีย (ä, å, ö) ได้ แม้ว่าจะมีข้อแนะนำว่าไม่ควรใช้ตัวอักษรเหล่านี้ในโดเมนหลัก

ตั้งแต่ 1 มีนาคม พ.ศ. 2549 บุคคลทั่วไปก็สามารถยื่นจดชื่อโดเมนได้ แต่ยังคงมีเงื่อนไขบางประการอยู่ เช่น การจดทะเบียนชื่อบริษัทหรือเครื่องหมายการค้า จะทำได้โดยบริษัทที่เป็นเจ้าของเท่านั้น

## อ้างอิง

## แหล่งข้อมูลอื่น
* IANA .fi whois information
* FICORA.fi
* Ficora domains
* .fi top-level domain registration application
* Miten Internet tuli Suomeen - Nic.funet.fi (en. How the Internet came to Finland)

fi
fi
ฟีฟ่าคอนเฟเดอเรชันส์คัพ

**ฟีฟ่าคอนเฟเดอเรชันส์คัพ** () เป็นการแข่งขันฟุตบอลที่จัดขึ้นทุกสี่ปีโดยฟีฟ่า เป็นการแข่งขันระหว่างทีมที่ชนะเลิศจากแต่ละภูมิภาคทั่วโลก (เอเชียนคัพ แอฟริกาคัพออฟเนชันส์ โกลด์คัพ โกปาอาเมริกา โอเอฟซีเนชันส์คัพ และ ยูโร) พร้อมทั้งทีมที่ชนะฟุตบอลโลกครั้งล่าสุดและทีมเจ้าภาพในปีถัดไป ซึ่งจะมีทั้งหมด 8 ทีม โดยเริ่มแข่งขันครั้งแรกเมื่อปี ค.ศ. 1992 ในชื่อ **คิงฟาฮัดคัพ**ที่จัดขึ้นที่ซาอุดีอาระเบีย และในปี ค.ศ. 1997 ทางฟีฟ่าได้มาเป็นผู้จัดการการแข่งขันทั้งหมด

thumb|right|400px|แผนที่ของทีมประเทศต่าง ๆ กับผลงานที่ดีที่สุด
ผู้ชนะครั้งล่าสุดคือทีมชาติบราซิล โดยได้มีการจัดขึ้นก่อนฟุตบอลโลก 2014 ที่จัดขึ้นที่ประเทศบราซิล และในปี พ.ศ. 2560 ฟุตบอลคอนเฟเดอเรชันส์คัพจะจัดขึ้นที่ประเทศรัสเซีย ก่อนการแข่งขันฟุตบอลโลก 2018

## ทีมทีได้สิทธิในการเข้าร่วม
* เจ้าภาพฟุตบอลโลก
* แชมป์ฟุตบอลโลก
* แชมป์ฟุตบอลยูโร
* แชมป์ฟุตบอลโกลด์คัพ
* แชมป์ฟุตบอลเอเชียนคัพ
* แชมป์ฟุตบอลโกปาอาเมริกา
* แชมป์ฟุตบอลโอเอฟซีเนชันส์คัพ
* แชมป์ฟุตบอลแอฟริกาคัพออฟเนชันส์

## คอนเฟเดอเรชันส์คัพ
**หมายเหตุ** *สำหรับฟุตบอลคอนเฟเดอเรชันส์คัพ 2 ครั้งแรกใช้ชื่อว่า คิงส์ ฟาฮัดคัพ*
### คิงส์ ฟาฮัดคัพ

### ฟีฟ่าคอนเฟเดอเรชันส์คัพ

### ทีมชนะอันดับหนึ่งถึงสี่

: : เจ้าภาพ

## อ้างอิง

## แหล่งข้อมูลอื่น
* เว็บไซต์คอนเฟเดอเรชันส์คัพอย่างเป็นทางการ 


หมวดหมู่:การแข่งขันฟุตบอลระหว่างประเทศ
หมวดหมู่:การแข่งขันฟุตบอลนานาชาติที่ถูกยกเลิก
หม่อมราชวงศ์ทองน้อย ทองใหญ่

**หม่อมราชวงศ์ทองน้อย ทองใหญ่** ที่ปรึกษาส่วนพระองค์พระบาทสมเด็จพระวชิรเกล้าเจ้าอยู่หัว และอดีตรองราชเลขาธิการ

## ประวัติ

### ชีวิตส่วนตัว
ม.ร.ว.ทองน้อย ทองใหญ่ สมรสกับนางบุษกร ทองใหญ่ ณ อยุธยา มีบุตรี 1 คน คือ ม.ล.แพรวทอง ทองใหญ่ จบการศึกษาจากโรงเรียนจิตรลดา รุ่นที่ 33 และมหาวิทยาลัยธรรมศาสตร์

### การศึกษา
ม.ร.ว.ทองน้อย ทองใหญ่ สำเร็จการศึกษาระดับปริญญาตรี เกียรตินิยม เน้นทางด้านภาษาสมัยใหม่ และปริญญาโท สาขาเดียวกัน จากวิทยาลัยเพมโบรก มหาวิทยาลัยออกซฟอร์ด ประเทศอังกฤษ ที่เดียวกับหม่อมราชวงศ์สุขุมพันธุ์ บริพัตร

## การทำงาน
ม.ร.ว.ทองน้อย ทองใหญ่ เคยปฏิบัติหน้าที่รักษาราชการในตำแหน่งเลขาธิการคณะองคมนตรี ระหว่างปี พ.ศ. 2515 - พ.ศ. 2539 และปฏิบัติหน้าที่รองราชเลขาธิการ ระหว่างปี พ.ศ. 2529 - พ.ศ. 2544 จากนั้นจึงได้รับแต่งตั้งเป็นที่ปรึกษาส่วนพระองค์ในพระบาทสมเด็จพระเจ้าอยู่หัว ตั้งแต่เมื่อครั้งดำรงอิศริยยศเป็นสมเด็จพระบรมโอรสาธิราช สยามมกุฎราชกุมาร

นอกจากนั้นแล้ว ม.ร.ว.ทองน้อย ยังเคยดำรงตำแหน่งกรรมการ บมจ.โทเทิ่ล แอ็คเซ็ส คอมมูนิเคชั่น และปัจจุบันดำรงตำแหน่งประธานคณะกรรมการตรวจสอบ บมจ.โทเทิ่ล แอ็คเซ็ส คอมมูนิเคชั่น

## เครื่องราชอิสริยาภรณ์
ม.ร.ว.ทองน้อย ทองใหญ่ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2527 – 80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
*  :
** พ.ศ. 2534 – 80px เครื่องราชอิสริยาภรณ์อาทิตย์อุทัย ชั้นที่ 1
*  :
** พ.ศ. 2539 – 80px เครื่องราชอิสริยาภรณ์รอยัลวิกตอเรียน ชั้นที่ 2

## อ้างอิง

หมวดหมู่:หม่อมราชวงศ์
หมวดหมู่:ราชสกุลทองใหญ่
หมวดหมู่:นักธุรกิจชาวไทย
หมวดหมู่:บุคคลจากมหาวิทยาลัยออกซฟอร์ด
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
โฟม

thumb|right|300px|กล่องโฟม
**โฟม**ผลิตมาจาก วัตถุดิบคือเม็ดพลาสติก ซึ่งทำจากพอลียูรีเทนหรือยางพารา

โฟม PE (อุตสาหกรรมโฟม PE (EPE = expandable polyethylene) ในช่วงแรกๆ ใช้สาร freons (ซึ่งมีสาร CFC หรือ chlorofluorocarbon เป็นส่วนประกอบ) เป็นตัวทำให้ฟูฟอง (blowing agent) โดยโฟมชนิดนี้จะทำให้เกิดมลพิษต่อสิ่งแวดล้อม  จึงได้มีการพัฒนาต่อมาโดยใช้ก๊าซ butane หรือ pentane เป็นตัวทำให้ฟูฟองแทน ซึ่งในปัจจุบัน อุตสาหกรรมโฟมไม่ได้นำสาร CFC มาใช้เลยจึงทำให้เกิดผลเสียต่อสิ่งแวดล้อมน้อยลง

โฟม เป็นวัสดุสังเคราะห์ที่ย่อยสลายไม่ได้เองตามธรรมชาติ  และการทำลายโฟมทำให้เกิดมลพิษในหลายๆด้าน  จึงมีความพยายามนำโฟมกลับมาย่อยเป็นพอลิเมอร์อีกครั้ง ในรูปของกาว (ดู กาวจากโฟม)

## แหล่งข้อมูลอื่น

หมวดหมู่:วัสดุ
โฟม หรือ โฟมพลาสติก คือพลาสติกผ่านกระบวนการใช้สารขยายตัว ทำให้เกิดโพรงแก๊สขึ้นในเนื้อพลาสติก โดยโฟมจะสามารถแบ่งออกเป็น 3 ชนิด ตามวัสดุที่ใช้ในการผลิตโฟม คือ Polystyrene, Polyethylene และPolyurethane 
หมวดหมู่:พอลิเมอร์อินทรีย์
ทรูฮิต

**ทรูฮิต** () ก่อตั้งโดย ดร.ปิยะ ตัณฑวิเชียร นักวิจัยสังกัดสำนักงานพัฒนาวิทยาศาสตร์และเทคโนโลยีแห่งชาติ (สวทช.) เป็นเว็บไซต์บริการเก็บสถิติผู้ใช้งานในเว็บไซต์ไทย และนำมาวิเคราะห์และแสดงเป็นแผนภูมิ พัฒนาและดูแลโดยสำนักบริการเทคโนโลยีสารสนเทศภาครัฐ ทรูฮิตมีการจัดทำสถิติเว็บไซต์ไทยยอดนิยม บริการสารบัญเว็บไทย และวิเคราะห์จำนวนผู้ใช้งานอินเทอร์เน็ตในประเทศไทย

ล่าสุดทรูฮิตเปิดบริการจัดอันดับบล็อกในประเทศไทย

## การใช้งาน
วิธีใช้งานสำหรับเก็บสถิติเว็บไซต์ทำได้โดยการติดตั้งโค้ดสั้น ๆ ที่เรียกว่าจาวาสคริปต์ไว้ในเว็บไซต์ และเมื่อมีผู้ใช้เข้ามาดูเว็บไซต์ข้อมูลจะถูกส่งไปที่เซิร์ฟเวอร์ของทรูฮิตสำหรับทำการวิเคราะห์

ทรูฮิตให้บริการฟรีสำหรับเว็บไซต์ที่สร้างใหม่ ที่มีข้อมูลจราจรทางคอมพิวเตอร์น้อย โดยทางทรูฮิตจะคิดค่าบริการสำหรับเว็บไซต์ที่มีข้อมูลผู้เข้าชมมาก (ในชื่อ "ให้การสนับสนุน")

## อ้างอิง

## ดูเพิ่ม
* กูเกิล แอนะลิติกส์ เว็บไซต์ที่ให้บริการเก็บสถิติผู้ใช้คล้ายกับทรูฮิต
* อเล็กซา เว็บไซต์ที่จัดอันดับเว็บยอดนิยมทั่วโลกคล้ายกับทรูฮิต

## แหล่งข้อมูลอื่น
* ปฐมบท ดิจิตอล มีเดีย ผู้จัดการรายสัปดาห์(2 ตุลาคม 2549) 
* เว็บไซต์อย่างเป็นทางการ
* อันดับเว็บไซต์ไทยยอดนิยม 

หมวดหมู่:เว็บไซต์